
				R E F E R A T  D E  A P R O B A R E 
privind desemnarea reprezentanţilor Consiliului Local al Municipiului Brad pentru a face parte din Comisia de Disciplină din cadrul
 Spitalului Municipal Brad


	Conform prevederilor Regulamentului de Organizare și Funcționare al Spitalului Municipal Brad, aprobat prin Hotărârea Consiliului Local al Municipiului Brad nr. 34/2016, în cadrul  Spitalului Municipal Brad funcționează Comisia de disciplină care-și exercită atribuții conform legislației în vigoare, pentru soluționarea cazurilor de nerespectare a regulilor de disciplină, obligațiilor de serviciu, cât și a normelor de comportare, având următoarea componență:
 	- Președinte – director medical ( înlocuitor Președintele Consiliului Etic);
	-  Membri:  - _____________reprezentant al Consiliul Local al Municipiului Brad;
                              - șeful secției/compartimentului/ laboratorului din care face parte salariatul respectiv;
                              - asistent șef – Spitalul Municipal Brad;
	-  Secretar – consilier juridic din cadrul Spitalului Municipal Brad;
	- un reprezentant al organizației sindicale al cărui membru este salariatul cercetat va face parte din comisie, în calitate de observator – fără drept de vot.
	Astfel, în vederea constituirii Comisiei de Disciplină, Spitalul Municipal Brad, prin adresa nr. 2624/14.04.2022, înregistrată la Primăria Municipiului Brad sub nr. 26582/15.04.2022, a solicitat Consiliului Local al Municipiului Brad desemnarea unui membru și respectiv a unui membru supleant pentru a face parte din această comisie.
	În contextul celor de mai sus am inițiat prezentul proiect de hotărâre prin care am propus desemnarea reprezentanților Consiliului Local al Municipiului Brad pentru a face parte din Comisia de Disciplină din cadrul Spitalului Municipal Brad și-l supun spre dezbatere plenului Consiliului Local al Municipiului Brad în forma prezentată.	
Ținând cont de prevederile legale în vigoare, las la latitudinea Consiliului Local al Municipiului Brad desemnarea consilierilor locali care vor face parte, ca membru titular și respectiv ca membru supleant, din Comisia de Disciplină din cadrul Spitalului Municipal Brad.

	În susţinerea propunerii mele invoc prevederile art. 40 alin. 1 lit. a din Legea nr. 53/2003 privind Codul Muncii, republicată, cu modificările și completările ulterioare, ale Titlului VII din Legea nr. 95/2006 privind reforma în domeniul sănătății, republicată, cu modificările ulterioare, ale art. 129 alin. 1 lit. a, alin. 7 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

